CELEX: C2005/182/15
Language: el
Date: 2005-07-23 00:00:00
Title: Απόφαση του Δικαστηρίου (έκτο τμήμα), της 12ης Μαΐου 2005, στην υπόθεση C-315/03: Επιτροπή των Ευρωπαϊκών Κοινοτήτων κατά Huhtamaki Dourdan SA (Συμβατική ρήτρα — Επιστροφή προκαταβολής καταβληθείσας στο πλαίσιο της εκτελέσεως συμβάσεως ερευνητικού χαρακτήρα — Μη δικαιολογημένος χαρακτήρας ενός τμήματος των δαπανών)

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/8
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 12ης Μαΐου 2005
   στην υπόθεση C-315/03: Επιτροπή των Ευρωπαϊκών Κοινοτήτων κατά Huhtamaki Dourdan SA (1)
   
   (Συμβατική ρήτρα - Επιστροφή προκαταβολής καταβληθείσας στο πλαίσιο της εκτελέσεως συμβάσεως ερευνητικού χαρακτήρα - Μη δικαιολογημένος χαρακτήρας ενός τμήματος των δαπανών)
   (2005/C 182/15)
   Γλώσσα διαδικασίας: η γαλλική
   Στην υπόθεση C-315/03, με αντικείμενο προσφυγή του άρθρου 238 EK, ασκηθείσα στις 23 Ιουλίου 2003, Επιτροπή των Ευρωπαϊκών Κοινοτήτων (εκπρόσωπος: C. Giolito) κατά Huhtamaki Dourdan SA, με έδρα το Dourdan (Γαλλία), (δικηγόροι: F. Puel και L. François-Martin), το Δικαστήριο (έκτο τμήμα), συγκείμενο από τους M. A. Borg Barthet, πρόεδρο τμήματος, J.-P. Puissochet (εισηγητή) και S. von Bahr, δικαστές, γενικός εισαγγελέας: L. M. Poiares Maduro, γραμματέας: R. Grass, εξέδωσε στις 12 Μαΐου 2005 απόφαση με το ακόλουθο διατακτικό:
   
               1.
            
            
               Υποχρεώνει την Huhtamaki Dourdan SA να καταβάλει στην Επιτροπή των Ευρωπαϊκών Κοινοτήτων το ποσό των 151 533,47 ευρώ ως επιστροφή τμήματος της προκαταβολής που της καταβλήθηκε στο πλαίσιο της συμβάσεως BRST-CT 98 5422 και το ποσό των 23 583,63 ευρώ για τόκους υπερημερίας έως την ημερομηνία εκδόσεως της παρούσας αποφάσεως. Περαιτέρω, υποχρεώνει την Huhtamaki Dourdan SA να καταβάλει στην Επιτροπή τόκους με επιτόκιο 4,81 % επί του υπολοίπου του καταβλητέου ποσού, υπολογιζόμενους από την επομένη της ημερομηνίας αυτής και μέχρι την πλήρη εξόφληση του χρέους.
            
         
               2.
            
            
               Καταδικάζει τη Huhtamaki Dourdan SA στα δικαστικά έξοδα.
            
         
      (1)  ΕΕ C 213 της 6.9.2003.